b'\n_START_ARTICLE_\nThe Beach Boys\n_START_SECTION_\nPo\xc4\x8deci\n_START_PARAGRAPH_\nGrupa se sastojala od Briana Wilsona, njegove bra\xc4\x87e Carla i Dennisa, njihovog ro\xc4\x91aka Mikea Lovea i \xc5\xa1kolskog prijatelja Alana Jardinea. Osnovana  je u Hawthorne, Kalifornija 1961. godine. Prve inspiracije stizale su od oca bra\xc4\x87e Wilson, Murrya i vokalnih grupa kao The Four Freshmen. Na po\xc4\x8detku grupa se predstavljala kao The Pendletones. Iako su surferski motivi bili jako zastupljeni u prvim pjesmama, jedini pravi surfer bio je Dennis. On je predlo\xc5\xbeio bra\xc4\x87i da proslave njegov hobi i mjesto djelovanja, Ju\xc5\xbena Kalifornija._NEWLINE_Na po\xc4\x8detku Murry Wilson je bio njihov menad\xc5\xbeer i vodio karijeru pjevanja s Capitol Recordsom. Godine 1964., Brian Wilson otpustio je oca s menad\xc5\xbeerske pozicije nakon sva\xc4\x91e u studiju, a nakon smrti Murrya Wilsona nije mu \xc4\x8dak do\xc5\xa1ao ni na pogreb. _NEWLINE_Njihove prve pjesme temeljile su se na \xc5\xbeivotnim iskustvima mladih u Kaliforniji (npr. "All Summer Long", "Fun, Fun, Fun"), automobile ("Little Deuce Coupe") i surfanje ("Surfin\' USA", "Surfin\' Safri" itd.). Postali su najpoznatija ameri\xc4\x8dka pop-rock grupa, ali i svjetska sve do pojave Beatlesa 1964. godine, koji su im ubrzo postali najve\xc4\x87i rivali._NEWLINE_Kao i Beatlesi, The Beach Boysi su razvili svoju glazbu u 60-ima, a usponu su pripomogli producenti Burt Bacharach i Phil Spector koji su producirali hit "California Girls" 1965. godine. Takav uspjeh do\xc5\xbeivjeli su glazbenici poput Beatlesa, Rolling Stonesaa, Byrdsa i Jamesa Browna, no teret da stvore mit ameri\xc4\x8dke slobode le\xc5\xbeao je ipak na Beach Boysima.\n_START_SECTION_\nBrianove inovacije i osobni problemi\n_START_PARAGRAPH_\nTijekom 1964. godine, Brian je po\xc4\x8deo dobivati napadaje i odustao je od turneja s grupom da bi se posvetio pisanju pjesama i produkciji. Tada je Bruce Johnston postao stalni \xc4\x8dlan grupe. _NEWLINE_Brianova stru\xc4\x8dnost u studiju i njegova sofisticirana glazbena djela dala su plod 1966. godine. Bio je to album Pet Sounds. Singlovi kao "Wouldn\'t It Be Nice" i "God Only Knows" (koje su po prvi put pokazale Carla kao glavnog vokalista) pokazuju Brianov talent kao skladatelja i producenta. Govori se da je pjesma "God Only Knows" prva ameri\xc4\x8dka pop pjesma koja je sadr\xc5\xbeavala rije\xc4\x8d "God" (eng. za Bog) u sebi. "Caroline, No", tako\xc4\x91er uzeta iz albuam Pet Sounds je izdana kao samostalna pjesma Briana Wilsona, jedina samostalna pjesma Briana Wilsona u ranim godinama u Capitol Recordsu. _NEWLINE_Album je bio svjetski poznat te je Paul McCartney rekao da mu je to najdra\xc5\xbei album svih vremena te da je izvr\xc5\xa1io va\xc5\xbean utjecaj na album Beatlesa pod imenom Sgt. Pepper\'s Lonely Hearts Club Band. Iako je dobio vrlo pozitivne kritike, Capitol Records dao mu je slabe ocjene i to je utjecalo na njegovu poziciju (samo #10). Pad albuma duboko je utjeao na Briana._NEWLINE_Brian je poku\xc5\xa1ao iskoristiti prednosti albua Pet Sounds te je nastavio s jo\xc5\xa1 ambicijoznijim projektom. Njegov plod bio je pjesma "Good Vibrations", koji je Brian opisao kao "d\xc5\xbeepnu simfoniju". Pjesma je postala njihov najve\xc4\x87i hit do danas, a 1966. godine je postala ameri\xc4\x8dki i engleski broj jedan na Top Listi, a mnogi kriti\xc4\x8dari su je smatrali jednom od najboljih rock singlova svih vremena. Mojo Music Magazine je 1997. godine, pjesmu proglasio "Najboljim singlom svih vremena". Godine 2000., VH1 je pjesmu stavio na 8 mjesto popisa "100 Najboljih Rock Pjesama\xcb\x9d, a kasne 2004. godine, magazin Rolling Stone ju je stavio na 6 mjesto popisa "500 najboljih pjesama svih vremena". Tako\xc4\x91er je prijavljena svota od $16,000 - mo\xc5\xbeda najskuplja ameri\xc4\x8dka pjesma - a neki albumi su prijavili manju svotu od samo te jedne pjesme. _NEWLINE_Brianov se osobni \xc5\xbeivot raspadao, njegova glazba u tim godinama bila je izvanredna. Njegovi sve ve\xc4\x87i problemi postali su stalne teme razgovora. Eksperimentirao je s drogom, dobio na te\xc5\xbeini, padao u duboku depresiju, a postao je i paranoi\xc4\x8dan. Njegovo stanje se na kraju diagnosticiralo kao shizofrenija.\n_START_SECTION_\nSmrti Carla i Dennisa Wilsona\n_START_PARAGRAPH_\nU kasnim 70-ima, Dennis je tako\xc4\x91er po\xc4\x8deo razvijati ovisnost o drogi i alkoholu te su tako neke koncerte obilje\xc5\xbeili nastupi \xc4\x8dlanova pod utjecajem alkohola i droge. Grupa je bila prisiljena ispri\xc4\x8dati se javnosti nakon katastrofalnog koncerta u Sydneyu 1979. godine, na kojem je ve\xc4\x87ina \xc4\x8dlanova bila pijana. Iako \xc4\x8desto pijan, Dennis je ostvario svoj prvi samostalni projekt Pacific Ocean Blue i tako lansirao novi projekt Bamboo._NEWLINE_Za blagdan 4. srpnja 1980. godine, Beach Boysi odr\xc5\xbeali su koncert u National Mallu u Washingtonu pred mno\xc5\xa1tvom ljudi. Tradicija se nastavila jo\xc5\xa1 dvije godine, no 1983. godine, Ministar unutarnjih poslova im je zabranio koncerte u Mallu jer je rock navodno imao "negativan" utjecaj. Godine 1985., Nancy Reagan, \xc5\xbeena Ronalda Reagana im se ispri\xc4\x8dala te su se ponovo vratili u Mall. Zadnji put kad su Beach Boysi nastupili u Mallu bilo je 2005. godine._NEWLINE_Dennisovi problemi po\xc4\x8deli su se razvijati u ranim 80-ima, a 1983. godine je poginuo utopiv\xc5\xa1i se u pijanom stanju poku\xc5\xa1avaju\xc4\x87i sakupiti stvari ba\xc4\x8dene s broda._NEWLINE_Nakon tragi\xc4\x8dne smrti Dennisa Wilsona, Beach Boysi su nastavili dalje te im je pjesma "Kokomo" iz 1988. postala #1 hit, koji je postao najbolji best-seller._NEWLINE_Tragedija je obitelj Wilson zadesila i 1998. godine, kada je Carl Wilson preminuo od raka plu\xc4\x87a. Iako Bruce Johnston i Mike Love idalje nastupaju pod imenom "The Beach Boys", nitko iz prvobitne grupe nije s njima.'